William Stephen Skylstad

William Stephen Skylstad (født 2. mars 1934 i Omak i Okanogan County i staten Washington i USA) er en norsk-amerikansk katolsk biskop. Han var fra 1990 til 2010 biskop for bispedømmet Spokane i Washington og var president for United States Conference of Catholic Bishops (den amerikanske katolske bispekonferanse) fra 2004 til 2007. I 2011 ble han bispedømmeadministrator for Baker i delstaten Oregon.

Liv og virke
 Bakgrunn
William Skylstad kom fra fattige kår og ble født på et bord i hjemmets garasje. Faren var en eplebonde som var født og oppvokst på Skylstad på Sunnmøre. Han var lutheraner, mens moren var katolikk fra Minnesota.
Prest
Skylstad ble presteviet den 21. mai 1960 for bispedømmet Spokane. Samme året gikk fader Skylstad på Washington State University og var kapellen i Pullman.

I 1960 begynte Skylstad å undervise ved Mater Cleri, et forberedelsesseminar i Colbert, der han også elavuerte studenters egnethet til prestetjeneste. I 1961 begynte han ved Gonzaga University, hvorfra han ble uteksaminert i 1964. I 1968 ble Skylstad rektor ved seminaret. Han ble da også sogneprest ved St. Joseph Parish i Colbert. I 1974 ble Skylstad sogneprest for Blessed Virgin Mary i Spokane. I 1976 ble han bispedømmets kansellist.

Biskop av Yakima
Han ble utnevnt av pave Paul VI utnevnt til biskop av Yakima i 1977. Han ble bispeviet av erkebiskopen av Seattle, Raymond Gerhardt Hunthausen, den 12. mai samme år; medkonsekrerende var  Bernard Joseph Topel, biskop av Spokane, og Bernard Francis Law, biskop av  Springfield-Cape Girardeau. 
Biskop av Spokane
Den 17. april 1990 ble han av pave Johannes Paul II forflyttet til bispedømmet Spokane. Der var han biskop til sin aldersbetingede fratreden i 2010.

Etter å ha vært visepresident for Den amerikanske katolske bispekonferanse (USCCB, United States Conference of Catholic Bishops - USCCB) siden 2001, ble biskop Skylstad valgt til en treårs periode som president for bispekonferansen den 15. november 2004.
Kritikk av Amnesty International
Som USCCBs president markerte biskop William Skylstad de amerikanske biskopers avstandtagen fra Amnesty Internationals (AI) beslutning om å betrakte provosert abort som en «menneskerettighet». og å presse på for legalisering av abort i de landene som forbyr abort: AIs nye politikk «undergraver Amnestys langvarige moralske troverdighet, avleder deres oppdrag, splitter deres egne medlemmer ... og setter Amnestys støtte fra mennesker i mange nasjoner, kulturer og religioner i fare».Amnesty International defiant on pro-abortion stand, ridicules Catholic criticism, catholicnewsagency.com. 2007-07-29, lest 2025-05-17. 

I 2011 ble han bispedømmeadministrator for bispedømmet Baker i delstaten Oregon, der det var sedisvakans.

 Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930 
 Kardinal Egidio Vagnozzi (1906-1980) *1928
 Erkebiskop Raymond Gerhardt Hunthausen (1921-2018) *1962
 Biskop William Stephen Skylstad (1934- ) *1977www.catholic-hierarchy.org skylstad, lest 30. november 2021

 Referanser 

Kategori:Katolske biskoper fra USA
Kategori:Linjen Rebiba
Kategori:Personer fra USA av norsk opphav
Kategori:Personer fra Okanogan County i Washington